กฎกระทรวง ฉบับที่ 16 (พ.ศ.2529) ออกตามความในพระราชบัญญัติภาษีสรรพสามิต พ.ศ. 2527    ว่าด้วยหลักเกณฑ์และวิธีการในการกำหนดราคาสินค้าที่ผลิตในราชอาณาจักรเพื่อถือเป็นเกณฑ์ในการคำนวณภาษี
กฎกระทรวง
กฎกระทรวง
ฉบับที่
๑๖ (พ.ศ. ๒๕๒๙)
ออกตามความในพระราชบัญญัติภาษีสรรพสามิต
พ.ศ.
๒๕๒๗
ว่าด้วยหลักเกณฑ์และวิธีการในการกำหนดราคาสินค้าที่ผลิต
ในราชอาณาจักรเพื่อถือเป็นเกณฑ์ในการคำนวณภาษี
---------------------------

 อาศัยอำนาจตามความในมาตรา
๕ มาตรา ๘ (๑) วรรคสอง แห่งพระราช
บัญญัติภาษีสรรพสามิต พ.ศ. ๒๕๒๗
รัฐมนตรีว่าการกระทรวงการคลังออกกฎกระทรวงไว้ 
ดังต่อไปนี้

 ข้อ ๑
ให้ยกเลิกความใน (๑)
แห่งกฎกระทรวง ฉบับที่ ๒ (พ.ศ. ๒๕๒๗) ออก
ตามความในพระราชบัญญัติภาษีสรรพสามิต พ.ศ. ๒๕๒๗
ว่าด้วยหลักเกณฑ์และวิธีการในการ
กำหนดราคาสินค้าที่ผลิตในราชอาณาจักรเพื่อถือเป็นเกณฑ์ในการคำนวณภาษี
และให้ใช้ความ
ต่อไปนี้แทน
 "(๑)
ในกรณีที่ไม่มีราคาตลาดขายส่งช่วงสุดท้ายที่มีการขายให้แก่ผู้ขายปลีก 
ให้กำหนดราคาโดยวิธีใดวิธีหนึ่ง ดังนี้
 
(ก)
ให้กำหนดราคาตามราคาตลาดขายส่งช่วงสุดท้ายที่ผู้ประกอบ
อุตสาหกรรมรายอื่นขายสินค้าประเภท ชนิด
หรือแบบเดียวกันหรือที่มีปริมาณและคุณภาพเช่น
เดียวกัน หรือใกล้เคียงกัน แล้วแต่กรณีให้แก่ผู้ขายปลีก
 
(ข) ให้กำหนดราคาตลาดตามราคาของสินค้าที่สำรวจได้ในเขตที่ตั้งของ
โรงอุตสาหกรรม
หรือเขตที่มีการประกาศกำหนดราคาสินค้าในส่วนกลาง แล้วแต่กรณี"

 ข้อ ๒
ให้เพิ่มความต่อไปนี้เป็น (๓) แห่งกฎกระทรวง ฉบับที่ ๒ (พ.ศ. ๒๕๒๗) 
ออกตามความในพระราชบัญญัติภาษีสรรพสามิต พ.ศ. ๒๕๒๗ ว่าด้วยหลักเกณฑ์และวิธีการใน
การกำหนดราคาสินค้าที่ผลิตในราชอาณาจักรเพื่อถือเป็นเกณฑ์ในการคำนวณภาษี
 "(๓)
ในกรณีที่ไม่มีราคาตลาดขายส่งช่วงสุดท้ายหรือราคาตลาดขายส่งช่วง
สุดท้ายมีหลายราคาสำหรับสินค้าที่ส่งออกนอกราชอาณาจักรให้กำหนดราคาตลาดขายส่งช่วง
สุดท้ายตามมูลค่า ณ ที่ส่งออกโดยไม่รวมอากรขาออก"

 ให้ไว้
ณ วันที่ ๒๕ กรกฎาคม พ.ศ. ๒๕๒๙
 
สมหมาย ฮุนตระกูล
 
รัฐมนตรีว่าการกระทรวงการคลัง

------------------------------------------------------------------------------------------------------------
หมายเหตุ
-
เหตุผลในการประกาศใช้กฎกระทรวงฉบับนี้ คือ
เนื่องจากการประกอบอุตสาหกรรม
สินค้าบางประเภทผู้ประกอบอุตสาหกรรมขายสินค้าให้แก่ผู้ขายปลีก
ผู้ใช้หรือผู้บริโภคโดยตรงโดย
ไม่มีการขายให้แก่ผู้ขายส่ง
และสินค้าบางประเภทจะเปรียบเทียบราคาตลาดขายส่งกับผู้ประกอบ
อุตสาหกรรมรายอื่นก็ไม่ได้ ดังนั้นเพื่อความสะดวกจึงต้องให้กำหนดราคาตลาดตามราคาสินค้าที่
สำรวจได้ในเขตที่ตั้งของโรงอุตสาหกรรม
หรือเขตที่มีการประกาศกำหนดราคาสินค้าในส่วนกลาง 
แล้วแต่กรณี
และสำหรับสินค้าที่ส่งออกนอกราชอาณาจักรนั้นยังไม่เคยกำหนดหลักเกณฑ์และวิธีการ
ในการกำหนดราคาสินค้าไว้
สมควรเพิ่มขึ้นไว้เพื่อความสะดวกและแน่นอน โดยให้กำหนดราคาตลาด
ขายส่งตามมูลค่าสินค้า ณ ที่ส่งออกโดยไม่รวมอากรขาออก
จึงจำเป็นต้องออกกฎกระทรวงนี้

[รก.๒๕๒๙/๑๓๒/๔พ/๓๑ กรกฎาคม ๒๕๒๙]

 ธิดาวรรณ
/ แก้ไข
 ๓ ตุลาคม ๒๕๔๕
 B+A(C)